Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: 1997. évi CLVI. törvény 5. §-ában foglaltak szerint kiemelkedően közhasznú szervezetként működik arra tekintettel,
Paragraph Index: 302

b) a vezető tisztségviselők felelősségét megalapozó tény merül fel. A Közalapítvány Kuratóriumának elnöke a Felügyelő Bizottság indítványára a javaslattól számított harminc napon belül köteles a Kuratórium ülését összehívni. E határidő eredménytelen eltelte után a Kuratórium összehívására a Felügyelő Bizottság is jogosulttá válik. Ha a Kuratórium a törvényes működés helyreállítása érdekében szükséges intézkedéseket nem teszi meg, a felügyelő szerv köteles haladéktalanul értesíteni a törvényességi felügyeletet ellátó szervet. A Felügyelő Bizottság évente egy alkalommal beszámol az Alapítónak, de az Alapító felkérésére bármikor részvizsgálatot tarthat. A Felügyelő Bizottság ügyrendjét maga határozza meg. A Felügyelő Bizottság tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét — az Alapító képviseletében eljáró oktatási miniszter előzetes jóváhagyásával — a KözAlapítvány önálló szabályzatában kell meghatározni. A felügyelő bizottsági tagság megszűnhet a közszolgálati, illetve a közalkalmazotti jogviszony megszűnésével, az alapító döntésének függvényében.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes